CELEX: 32018R1291
Language: ro
Date: 2018-05-16 00:00:00
Title: Regulamentul delegat (UE) 2018/1291 al Comisiei din 16 mai 2018 de modificare a Regulamentului delegat (UE) nr. 1042/2014 de completare a Regulamentului (UE) nr. 514/2014 al Parlamentului European și al Consiliului cu privire la desemnarea și la responsabilitățile de gestionare și control ale autorităților responsabile și cu privire la statutul și la obligațiile autorităților de audit

26.9.2018   
               
               
                  RO
               
               
                  Jurnalul Oficial al Uniunii Europene
               
               
                  L 241/1
               
            
         REGULAMENTUL DELEGAT (UE) 2018/1291 AL COMISIEI
         din 16 mai 2018
         de modificare a Regulamentului delegat (UE) nr. 1042/2014 de completare a Regulamentului (UE) nr. 514/2014 al Parlamentului European și al Consiliului cu privire la desemnarea și la responsabilitățile de gestionare și control ale autorităților responsabile și cu privire la statutul și la obligațiile autorităților de audit
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 514/2014 al Parlamentului European și al Consiliului din 16 aprilie 2014 de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor (1), în special articolul 26 alineatul (4) și articolul 29 alineatul (1),
         întrucât:
         
                     (1)
                  
                  
                     Pentru a asigura securitatea juridică, este necesar să se clarifice faptul că o autoritate delegată poate acționa, de asemenea, în calitate de organism executiv. În acest caz, autoritatea de audit trebuie să funcționeze independent de autoritatea delegată, inclusiv atunci când aceasta din urmă acționează în calitate de organism executiv.
                  
               
                     (2)
                  
                  
                     Primele exerciții de verificare și închidere a conturilor efectuate în temeiul articolului 1 din Regulamentul de punere în aplicare (UE) 2015/378 al Comisiei (2) au evidențiat necesitatea de a clarifica sfera auditurilor de sistem care urmează să fie efectuate de către autoritatea de audit și de a alinia prezentul regulament la cerințele-cheie prevăzute în anexa la Regulamentul de punere în aplicare (UE) 2015/378. Prin clarificarea sferei auditurilor de sistem, ar trebui să se stabilească principalele tipuri de deficiențe și nivelul corecțiilor financiare corespunzător acestor deficiențe ale sistemului, care trebuie aplicate în mod coerent și comparabil de către statele membre.
                  
               
                     (3)
                  
                  
                     Pentru a alinia Regulamentul delegat (UE) nr. 1042/2014 al Comisiei (3) la articolul 29 din Regulamentul (UE) nr. 514/2014 și la articolul 59 alineatul (5) din Regulamentul (UE, Euratom) nr. 966/2012 al Parlamentului European și al Consiliului (4), este necesar să se includă o referință la obligația autorității de audit de a efectua audituri privind cheltuielile.
                  
               
                     (4)
                  
                  
                     În sensul auditurilor privind cheltuielile, este necesar să se definească faptul că în populația care poate face obiectul auditurilor ar trebui incluse datele financiare reprezentând plățile efectuate de autoritatea responsabilă pe parcursul unui exercițiu financiar, iar în cazul Fondului pentru azil, migrație și integrare ar trebui incluse și datele referitoare la numărul persoanelor transferate, relocate și admise în mod legal.
                  
               
                     (5)
                  
                  
                     Pentru a se asigura că sfera și eficacitatea auditurilor privind cheltuielile sunt adecvate și că auditurile efectuate de autoritățile de audit se desfășoară conform acelorași standarde, este necesar să se stabilească cerințele minime de eșantionare pe care o autoritate de audit ar trebui să le respecte atunci când stabilește sau aprobă metoda de eșantionare.
                  
               
                     (6)
                  
                  
                     În temeiul articolului 30 din Regulamentul (UE) nr. 514/2014, în scopul raportării către Comisie a rezultatelor auditului, este necesar să se prezinte modelul de raport anual de control, care descrie informațiile și datele legate de audit care trebuie furnizate în fiecare an, ca element justificativ al avizelor autorității de audit transmise alături de conturi. Raportul anual de control ar trebui transmis Comisiei prin intermediul sistemului de schimb electronic de date menționat la articolul 2 din Regulamentul de punere în aplicare (UE) nr. 802/2014 al Comisiei (5) („SFC2014”) și, mai precis, prin intermediul modulului pentru auditorii naționali și serviciile de audit ale Comisiei,
                  
               ADOPTĂ PREZENTUL REGULAMENT:
         
            Articolul 1
            Regulamentul delegat (UE) nr. 1042/2014 se modifică după cum urmează.
            
                        1.
                     
                     
                        La articolul 5 alineatul (1), se adaugă al doilea paragraf, cu următorul text:
                        „Atunci când autoritatea responsabilă își dă acordul, autoritatea delegată poate acționa în calitate de organism executiv, astfel cum se menționează la articolul 8.”
                     
                  
                        2.
                     
                     
                        Articolul 5 alineatul (2) litera (b) se înlocuiește cu următorul text:
                        
                                    „(b)
                                 
                                 
                                    sarcina (sarcinile) delegată (delegate) autorității delegate, inclusiv, după caz, proiectele pentru care autoritatea delegată poate acționa ca organism executiv, astfel cum se menționează la articolul 8;”.
                                 
                              
                  
                        3.
                     
                     
                        Articolul 14 se înlocuiește cu următorul text:
                        
                           „Articolul 14
                           Audituri
                           
                              (1)   Pentru a emite avizul menționat la articolul 59 alineatul (5) al doilea paragraf din Regulamentul (UE, Euratom) nr. 966/2012 al Parlamentului European și al Consiliului (*1), autoritatea de audit efectuează audituri de sistem, audituri ale cheltuielilor și audituri ale conturilor.
                           
                           
                              (2)   Prin auditurile de sistem se verifică dacă sistemele de gestiune și control ale autorității responsabile au funcționat în mod eficace, astfel încât să ofere o asigurare rezonabilă că datele financiare incluse în cererea de plată a soldului anual transmisă Comisiei în conformitate cu articolul 44 din Regulamentul (UE) nr. 514/2014 sunt legale și conforme.
                              Pe baza acestor audituri de sistem, autoritatea de audit verifică dacă s-au respectat cerințele-cheie prevăzute în anexa la Regulamentul de punere în aplicare (UE) 2015/378 al Comisiei (*2) și determină dacă autoritatea responsabilă continuă să respecte criteriile de desemnare prevăzute în anexa I la prezentul regulament.
                           
                           
                              (3)   Auditurile cheltuielilor se efectuează pentru fiecare exercițiu financiar pe un eșantion adecvat extras din datele financiare considerate eligibile de către autoritatea responsabilă («proiectul de conturi») după finalizarea tuturor controalelor prevăzute la articolul 27 din Regulamentul (UE) nr. 514/2014 și în Regulamentul de punere în aplicare (UE) 2015/840 al Comisiei (*3).
                              Datele financiare trebuie să cuprindă toate tipurile de plăți efectuate de autoritatea responsabilă în cursul unui exercițiu financiar, astfel cum este definit la articolul 38 din Regulamentul (UE) nr. 514/2014, inclusiv plățile efectuate în avans, plățile intermediare, plățile finale și plățile legate de asistența tehnică și sprijinul operațional. În ceea ce privește Fondul pentru azil, migrație și integrare, datele financiare trebuie să cuprindă, de asemenea, numărul persoanelor transferate, relocate sau admise în mod legal.
                              Auditurile cheltuielilor:
                              
                                          —
                                       
                                       
                                          trebuie să se efectueze pe baza documentelor justificative care constituie pista de audit și trebuie să verifice legalitatea și conformitatea datelor financiare din proiectul de conturi;
                                       
                                    
                                          —
                                       
                                       
                                          după caz, trebuie să includă verificări la fața locului ale cheltuielilor suportate de beneficiari, inclusiv, mutatis mutandis, ale plăților efectuate în cadrul asistenței tehnice și al sprijinului operațional;
                                       
                                    
                                          —
                                       
                                       
                                          dacă este cazul, trebuie să verifice dacă s-au respectat cerințele stabilite în privința persoanelor transferate în conformitate cu Deciziile (UE) 2015/1523 și 2015/1601 ale Consiliului, a persoanelor relocate în conformitate cu articolul 17 din Regulamentul (UE) nr. 516/2014, a persoanelor transferate în conformitate cu articolul 18 din Regulamentul (UE) nr. 516/2014 și a persoanelor care au fost admise legal în conformitate cu Decizia (UE) 2015/1601 a Consiliului, pentru care se solicită o sumă forfetară;
                                       
                                    
                                          —
                                       
                                       
                                          trebuie să verifice acuratețea și integralitatea plăților efectuate către beneficiari și înregistrate de către autoritatea responsabilă în sistemul său contabil, precum și reconcilierea pistei de audit la toate nivelurile.
                                       
                                    Atunci când autoritatea de audit identifică în proiectul de conturi o rată de eroare semnificativă sau atunci când problemele identificate par a avea un caracter sistemic, existând, prin urmare, un risc în ceea ce privește celelalte plăți finanțate prin programul național, autoritatea de audit trebuie să efectueze o analiză suplimentară, inclusiv, dacă este necesar, audituri suplimentare pentru a stabili amploarea problemelor. Pragul maxim de semnificație este de 2 % din contribuția Uniunii înregistrată în datele financiare din «proiectul de conturi».
                              Autoritatea de audit recomandă autorității responsabile măsurile corective necesare, inclusiv, dacă este cazul, corecțiile financiare forfetare în conformitate cu Regulamentul de punere în aplicare (UE) 2015/378 al Comisiei. Autoritatea de audit prezintă rezultatele auditurilor cheltuielilor, precum și recomandările și măsurile corective aferente în raportul anual de control menționat la articolul 14 alineatul (8).
                           
                           
                              (4)   Autoritatea de audit stabilește metoda de selectare a eșantionului adecvat («metoda de eșantionare») în conformitate cu standardele de audit acceptate pe plan internațional. Metoda de eșantionare trebuie să permită autorității de audit să estimeze rata totală de eroare a «proiectului de conturi» aferent exercițiului financiar.
                              În raportul anual de control menționat la articolul 14 alineatul (8), autoritatea de audit descrie raționamentul profesional utilizat pentru determinarea metodei statistice sau nestatistice de eșantionare și a parametrilor de eșantionare aplicabili. Autoritatea de audit trebuie să țină evidența metodologiei de eșantionare aplicată care acoperă etapele de planificare, selectare, testare și evaluare, pentru a demonstra că metoda de eșantionare selectată este adecvată.
                              Atunci când nu se pot utiliza metode statistice de eșantionare, se poate folosi metoda nestatistică de eșantionare dacă aprecierea profesională a autorității de audit este în acest sens. Orice metodă nestatistică de eșantionare trebuie să prevadă selecția aleatorie a elementelor eșantionului și să acopere cel puțin 10 % din valoarea datelor financiare incluse în «proiectul de conturi».
                              Metoda de eșantionare aleasă și dimensiunea eșantionului trebuie să permită autorității de audit să tragă concluzii cu privire la totalul populației din care a fost extras eșantionul.
                              În acest sens și dacă este cazul, autoritatea de audit poate stratifica datele financiare, împărțindu-le în mai multe straturi, fiecare dintre aceste straturi fiind un grup de unități de eșantionare care au caracteristici similare.
                              Atunci când în eșantionul de audit intră plăți intermediare și/sau plăți finale care compensează plăți în avans declarate în conturile exercițiilor financiare precedente, aceste plăți în avans intră în sfera auditului cheltuielilor.
                              Cu toate acestea, în vederea raportării în tabelul 10.2, «Rezultatele auditurilor cheltuielilor», din raportul anual de control, menționat la articolul 14 alineatul (8), ratele de eroare și acoperirea auditului trebuie să se calculeze exclusiv pe baza eșantionului de audit extras din datele financiare înregistrate în «proiectul de conturi» aferent exercițiului financiar curent.
                           
                           
                              (5)   Auditurile conturilor se efectuează pentru a oferi o asigurare rezonabilă că conturile anuale oferă o imagine corectă și clară a datelor financiare raportate în cererea de plată a soldului anual («conturile finale») prezentată Comisiei de către autoritatea responsabilă în conformitate cu articolul 44 din Regulamentul (UE) nr. 514/2014.
                              Pentru a stabili dacă conturile finale redau o imagine corectă și clară, autoritatea de audit trebuie să verifice dacă toate datele financiare și contribuțiile publice primite și înscrise în conturile întocmite de autoritatea responsabilă pentru exercițiul financiar sunt înregistrate corect în sistemul contabil și corespund documentelor contabile justificative păstrate de autoritatea responsabilă. Pe baza acestor conturi, autoritatea de audit trebuie, în special:
                              
                                          (a)
                                       
                                       
                                          să verifice dacă valoarea totală a datelor financiare raportate în cererea de plată a soldului anual corespunde valorii înregistrate în sistemul contabil al autorității responsabile și, în cazul în care există diferențe, dacă s-au documentat explicații adecvate pentru reconcilierea sumelor;
                                       
                                    
                                          (b)
                                       
                                       
                                          să verifice dacă sumele retrase și recuperate, sumele care urmează a fi recuperate, precum și sumele nerecuperabile la finalul exercițiului financiar corespund sumelor înscrise în sistemul contabil al autorității responsabile și sunt justificate de decizii documentate ale autorității responsabile;
                                       
                                    
                                          (c)
                                       
                                       
                                          să confirme dacă autoritatea responsabilă a efectuat controale administrative, financiare și controale la fața locului în conformitate cu articolul 27 din Regulamentul (UE) nr. 514/2014 și cu Regulamentul de punere în aplicare (UE) 2015/840 al Comisiei.
                                       
                                    Verificările menționate la literele (a), (b) și (c) se pot efectua prin eșantionare.
                              Pe baza ratei totale de eroare determinate prin auditurile cheltuielilor și a rezultatelor auditului conturilor, autoritatea de audit calculează rata erorilor reziduale pentru a emite avizul menționat la articolul 59 alineatul (5) al doilea paragraf din Regulamentul (UE, Euratom) nr. 966/2012. Calculul ratei erorilor reziduale trebuie să fie documentat în raportul anual de control menționat la alineatul (8).
                           
                           
                              (6)   Atunci când, după finalizarea întregii sale activități de audit, constatările de audit ale autorității de audit sugerează existența unor deficiențe semnificative în funcționarea eficace a sistemului de gestiune și control al autorității responsabile, autoritatea de audit:
                              
                                          (a)
                                       
                                       
                                          trebuie să evalueze impactul financiar al acestor deficiențe în conformitate cu Regulamentul de punere în aplicare (UE) 2015/378 al Comisiei;
                                       
                                    
                                          (b)
                                       
                                       
                                          trebuie să adreseze autorității responsabile recomandările corespunzătoare privind luarea de măsuri corective și preventive;
                                       
                                    
                                          (c)
                                       
                                       
                                          trebuie să monitorizeze punerea în aplicare de către autoritatea responsabilă a măsurilor menționate la litera (b) de mai sus și trebuie să evalueze dacă există un plan de acțiune pentru a restabili funcționarea eficace a sistemelor de gestiune și control.
                                       
                                    
                           
                              (7)   În temeiul articolului 3 alineatul (2), autoritatea de audit prezintă constatările sale autorității de desemnare și precizează inclusiv dacă, în opinia sa, autoritatea responsabilă continuă să respecte criteriile de desemnare.
                           
                           
                              (8)   Autoritatea de audit se asigură că toate informațiile legate de activitatea sa de audit menționate la alineatele (1), (2), (3), (4), (5), (6) și (7) se raportează în mod corespunzător Comisiei. În acest scop, autoritatea de audit întocmește un raport anual de control în care sunt prezentate constatările principale ale activității sale de audit. Raportul anual de control se întocmește în conformitate cu modelul prevăzut în anexa la prezentul regulament și se trimite Comisiei prin intermediul sistemului de schimb electronic de date menționat la articolul 2 din Regulamentul de punere în aplicare (UE) nr. 802/2014 al Comisiei. Raportul anual de control se transmite Comisiei în cel mult 3 zile lucrătoare de la data la care autoritatea responsabilă transmite Comisiei cererea de plată a soldului anual în conformitate cu articolul 44 din Regulamentul (UE) nr. 514/2014.
                           
                        
                        
                           (*1)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1)."
                        
                        
                           (*2)  Regulamentul de punere în aplicare (UE) 2015/378 al Comisiei din 2 martie 2015 de stabilire a normelor de aplicare a Regulamentului (UE) nr. 514/2014 al Parlamentului European și al Consiliului în ceea ce privește punerea în aplicare a procedurii de verificare și închidere anuală a conturilor și a procedurii de verificare a conformității (JO L 64, 7.3.2015, p. 30)."
                        
                        
                           (*3)  Regulamentul de punere în aplicare (UE) 2015/840 al Comisiei din 29 mai 2015 privind controalele efectuate de autoritățile responsabile în temeiul Regulamentului (UE) nr. 514/2014 al Parlamentului European și al Consiliului de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor (JO L 134, 30.5.2015, p. 1).”"
                        
                     
                  
                        4.
                     
                     
                        O nouă anexă II se adaugă la prezentul regulament.
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre în conformitate cu tratatele.
            Adoptat la Bruxelles, 16 mai 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 150, 20.5.2014, p. 112.
         
            (2)  Regulamentul de punere în aplicare (UE) 2015/378 al Comisiei din 2 martie 2015 de stabilire a normelor de aplicare a Regulamentului (UE) nr. 514/2014 al Parlamentului European și al Consiliului în ceea ce privește punerea în aplicare a procedurii de verificare și închidere anuală a conturilor și a procedurii de verificare a conformității (JO L 64, 7.3.2015, p. 30).
         
            (3)  Regulamentul delegat (UE) nr. 1042/2014 al Comisiei din 25 iulie 2014 de completare a Regulamentului (UE) nr. 514/2014 cu privire la desemnarea și la responsabilitățile de gestionare și control ale autorităților responsabile și cu privire la statutul și la obligațiile autorităților de audit (JO L 289, 3.10.2014, p. 3).
         
            (4)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) Nr. 1605/2002 al Consiliului (JO L 298, 26.10.2012, p. 1).
         
            (5)  Regulamentul de punere în aplicare (UE) nr. 802/2014 al Comisiei din 24 iulie 2014 de stabilire a modelelor pentru programele naționale și de stabilire a termenilor și condițiilor sistemului de schimb electronic de date între Comisie și statele membre, în temeiul Regulamentului (UE) nr. 514/2014 al Parlamentului European și al Consiliului de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor (JO L 219, 25.7.2014, p. 22).
      
      
         
            ANEXĂ
            „
                  
                     ANEXA II
                     Model de raport anual de control
                     
                        Raport anual de control [FONDUL]
                     
                     (1)   INTRODUCERE
                     Această secțiune trebuie să includă următoarele informații:
                     
                                 1.1.
                              
                              
                                 Identificarea autorității de audit și a altor organisme care au fost implicate în pregătirea raportului.
                              
                           
                                 1.2.
                              
                              
                                 Perioada de referință [și anume exercițiul financiar (1)].
                              
                           (2)   RESPECTAREA CRITERIILOR DE DESEMNARE ȘI MODIFICĂRI SEMNIFICATIVE LA SISTEMUL (SISTEMELE) DE GESTIUNE ȘI CONTROL (dacă este cazul)
                     Această secțiune trebuie să includă următoarele informații:
                     
                                 2.1.
                              
                              
                                 Detalii privind modificările semnificative la sistemele de gestiune și control legate de responsabilitățile autorităților competente (inclusiv, dacă este cazul, delegarea de funcții), data efectivă a acestor modificări, precum și impactul modificărilor asupra activității de audit.
                              
                           
                                 2.2.
                              
                              
                                 Pe baza activității de audit efectuate de către autoritatea de audit, confirmarea respectării în continuare de către sistemul de gestiune și control a criteriilor de desemnare definite la articolul 2 și în anexa I la Regulamentul delegat (UE) nr. 1042/2014.
                              
                           
                                 2.3.
                              
                              
                                 Informații privind raportarea către autoritatea de desemnare a respectării de către autoritatea responsabilă a criteriilor de desemnare prevăzute la articolul 2 alineatul (2) și în anexa I la Regulamentul delegat (UE) nr. 1042/2014.
                              
                           (3)   MODIFICĂRI ALE STRATEGIEI DE AUDIT
                     Această secțiune trebuie să includă următoarele informații:
                     
                                 3.1.
                              
                              
                                 Informații privind modificările aduse strategiei de audit și motivele pentru care s-au efectuat aceste modificări, în particular detalii cu privire la modificările aduse metodei de eșantionare utilizate pentru auditarea cheltuielilor (a se vedea secțiunea 5 de mai jos).
                              
                           (4)   AUDITURI DE SISTEM
                     Această secțiune trebuie să includă următoarele informații:
                     
                                 4.1.
                              
                              
                                 Informații privind organismele care au efectuat audituri de sistem pentru a verifica dacă sistemul de gestiune și control al fondului a funcționat eficace [astfel cum se prevede la articolul 14 alineatul (2) din Regulamentul delegat (UE) nr. 1042/2014].
                              
                           
                                 4.2.
                              
                              
                                 În ceea ce privește tabelul 10.1, «Rezultatele auditurilor de sistem», anexat la raportul anual de control, o descriere a principalelor constatări și concluzii desprinse în urma auditurilor de sistem privind cerințele-cheie.
                              
                           
                                 4.3.
                              
                              
                                 În cazul în care unele dintre problemele identificate sunt considerate a fi de natură sistemică, acest lucru trebuie menționat, fiind necesare, de asemenea, cuantificarea datelor financiare neconforme și precizarea măsurilor corective aplicabile pentru abordarea acestor erori sistemice, inclusiv a eventualelor corecții financiare aferente efectuate în conformitate cu articolul 46 din Regulamentul (UE) nr. 514/2014 și cu Regulamentul de punere în aplicare (UE) 2015/378.
                              
                           
                                 4.4.
                              
                              
                                 Informații privind măsurile luate în urma recomandărilor de audit aferente auditurilor de sistem efectuate în exercițiile financiare anterioare.
                              
                           (5)   AUDITURILE CHELTUIELILOR
                     Această secțiune trebuie să includă următoarele informații:
                     
                                 5.1.
                              
                              
                                 Informații cu privire la organismele care au efectuat auditurile cheltuielilor [astfel cum se prevede la articolul 14 alineatele (3) și (4) din Regulamentul delegat (UE) nr. 1042/2014].
                              
                           
                                 5.2.
                              
                              
                                 Descrierea metodologiei de eșantionare aplicată, precizând parametrii de eșantionare (2) utilizați, calculele subiacente și raționamentul profesional aplicat pentru selectarea eșantionului (3), calcularea ratei totale de eroare (inclusiv stratificarea datelor atunci când este cazul) și informații privind conformitatea metodologiei cu strategia de audit. În cazul în care se recurge la stratificarea datelor, parametrii de stratificare trebuie descriși.
                              
                           
                                 5.3.
                              
                              
                                 Analiza principalelor rezultate ale auditurilor cheltuielilor, descriind numărul elementelor din eșantion auditate, sumele aferente și tipul de date financiare auditate, natura (4) și tipul (5) erorilor detectate și măsurile corective aplicabile propuse de autoritatea de audit [inclusiv măsuri pentru evitarea unor astfel de erori în viitor, corecțiile financiare pentru neregulile individuale detectate, precum și eventualele corecții financiare extrapolate sau forfetare aplicabile (6)]. Dacă se recurge la stratificare, informațiile suplimentare pentru fiecare nivel de stratificare trebuie prezentate în această secțiune și sintetizate în tabelul 10.2, «Rezultatele auditurilor cheltuielilor», anexat la raportul anual de control.
                              
                           
                                 5.4.
                              
                              
                                 Dacă eșantionul de audit cuprinde plăți intermediare și/sau plăți finale care compensează plăți în avans declarate în conturile exercițiilor financiare precedente, cuantumul plăților în avans care intră în sfera auditurilor cheltuielilor, erorile detectate și corecțiile financiare aplicabile referitoare la aceste plăți în avans se prezintă în tabelul 10.3 «Rezultatele auditurilor privind cheltuielile suplimentare» anexat la raportul anual de control.
                              
                           
                                 5.5.
                              
                              
                                 Explicații cu privire la modul de calcul al ratelor de eroare prezentate în tabelul 10.2 și, dacă este cazul, informații cu privire la auditurile cheltuielilor suplimentare prezentate în tabelul 10.3.
                              
                           
                                 5.6.
                              
                              
                                 Informații cu privire la eventualele nereguli constatate prin auditurile cheltuielilor, respectiv dacă neregulile respective sunt considerate sistemice și dacă, prin urmare, implică un risc pentru alte plăți, inclusiv cuantificarea impactului acestora asupra populației și eventualele corecții financiare aferente.
                              
                           
                                 5.7.
                              
                              
                                 Informații privind stadiul punerii în aplicare de către autoritatea responsabilă a măsurilor corective, inclusiv a corecțiilor financiare propuse de către autoritatea de audit ca urmare a auditurilor cheltuielilor înainte de transmiterea «conturilor finale» Comisiei. Trebuie prezentate eventualele abateri între corecțiile propuse de autoritatea de audit și corecțiile puse în aplicare de autoritatea responsabilă.
                              
                           
                                 5.8.
                              
                              
                                 Informații privind măsurile luate ca urmare a auditurilor cheltuielilor efectuate în anii anteriori, în particular cu privire la deficiențele de natură sistemică.
                              
                           (6)   AUDITURILE CONTURILOR
                     Această secțiune trebuie să includă următoarele informații:
                     
                                 6.1.
                              
                              
                                 Informații cu privire la organismele care au efectuat auditurile conturilor [astfel cum se prevede la articolul 14 alineatul (5) din Regulamentul delegat (UE) nr. 1042/2014].
                              
                           
                                 6.2.
                              
                              
                                 Descrierea abordării de audit utilizată pentru a verifica datele financiare înregistrate în conturile care însoțesc cererea de plată a soldului anual prezentată de autoritatea responsabilă definită la articolul 14 alineatul (5) din Regulamentul delegat (UE) nr. 1042/2014. Descrierea trebuie să includă o trimitere la activitatea de audit efectuată ca parte a auditurilor de sistem (detaliate în secțiunea 4) și a auditurilor cheltuielilor (detaliate în secțiunea 5), cu relevanță pentru asigurarea necesară cu privire la conturi.
                              
                           
                                 6.3.
                              
                              
                                 Concluziile desprinse în urma auditului conturilor în ceea ce privește imaginea corectă și clară pe care o oferă datele financiare din conturile care însoțesc cererea de plată a soldului anual prezentată de autoritatea responsabilă, precum și corecțiile financiare efectuate și reflectate în conturi ca urmare a acestor audituri.
                              
                           
                                 6.4.
                              
                              
                                 Trebuie precizat dacă unele dintre eventualele nereguli identificate sunt considerate a fi sistemice, precum și măsurile corective aplicabile.
                              
                           (7)   COORDONAREA DINTRE ORGANISMELE DE AUDIT ȘI ACTIVITATEA DE SUPRAVEGHERE A AUTORITĂȚII DE AUDIT (dacă este cazul)
                     Această secțiune trebuie să includă următoarele informații:
                     
                                 7.1.
                              
                              
                                 Descrierea procedurii de coordonare între autoritatea de audit și organismele de audit care au efectuat audituri, astfel cum se prevede la articolul 13 din Regulamentul delegat (UE) nr. 1042/2014, dacă este cazul.
                              
                           
                                 7.2.
                              
                              
                                 Descrierea procedurii de supraveghere și de examinare a calității aplicate de autoritatea de audit în ceea ce privește activitatea de audit desfășurată de aceste organisme de audit.
                              
                           (8)   ALTE INFORMAȚII
                     Această secțiune trebuie să includă următoarele informații:
                     
                                 8.1.
                              
                              
                                 Dacă este cazul, informații privind fraudele raportate și suspiciunile de fraudă detectate în cadrul auditurilor efectuate de către autoritatea de audit (inclusiv cazurile raportate de către alte organisme naționale sau ale UE și referitoare la operațiunile auditate de autoritatea de audit), precum și privind măsurile luate.
                              
                           
                                 8.2.
                              
                              
                                 Dacă este cazul, evenimentele ulterioare care au survenit după transmiterea către autoritatea de audit a «proiectului de conturi» pentru exercițiul financiar și înainte de transmiterea către Comisie a raportului anual de control aferent și care ar putea fi relevante pentru avizul emis de autoritatea de audit. În particular, orice diferențe între datele financiare prezentate de autoritatea responsabilă în «proiectul de conturi» [și anume, populația din care s-a extras eșantionul de audit (7)] și conturile finale transmise Comisiei trebuie comunicate și explicate.
                              
                           (9)   NIVELUL GENERAL DE ASIGURARE
                     
                              
                                 9.1.
                              
                              
                                 Indicarea nivelului general de asigurare privind buna funcționare a sistemului de gestiune și control (8), precum și explicarea modului în care acest nivel a fost obținut prin combinarea rezultatelor auditurilor de sistem, ale auditurilor cheltuielilor și conturilor. Dacă este cazul, autoritatea de audit ține cont, de asemenea, de rezultatele activității de audit efectuate de alte organisme de audit naționale sau ale UE care pot avea un impact asupra datelor financiare raportate pentru exercițiul financiar.
                              
                           
                              
                                 9.2.
                              
                              
                                 Aprecierea măsurilor de atenuare și a măsurilor corective puse în aplicare de autoritatea responsabilă, cum ar fi corecțiile financiare, și indicarea eventualelor măsuri corective suplimentare care ar putea fi necesare, atât din perspectivă sistemică, cât și financiară.
                              
                           (10)   ANEXE LA RAPORTUL ANUAL DE CONTROL
                     
                              
                                 10.1.
                              
                              
                                 Rezultatele auditurilor de sistem (modelul este prezentat mai jos)
                              
                           
                              
                                 10.2.
                              
                              
                                 Rezultatele auditurilor cheltuielilor (modelul este prezentat mai jos)
                              
                           
                              
                                 10.3.
                              
                              
                                 Rezultatele auditurilor privind cheltuielile suplimentare (dacă este cazul)
                              
                           
                              
                                 10.1.
                              
                              
                                 Rezultatele auditurilor de sistem
                                 
                                             Entitatea auditată (de exemplu, autoritatea responsabilă, autoritatea delegată etc.)
                                          
                                          
                                             Titlul auditului
                                          
                                          
                                             Data raportului final de audit
                                          
                                          
                                             Cerințe-cheie (dacă este cazul)
                                             [în conformitate cu tabelul 1 din anexa I la Regulamentul de punere în aplicare (UE) 2015/378]
                                          
                                          
                                              
                                          
                                          
                                              
                                          
                                       
                                             CC 1
                                          
                                          
                                             CC 2
                                          
                                          
                                             CC 3
                                          
                                          
                                             CC 4
                                          
                                          
                                             CC 5
                                          
                                          
                                             CC 6
                                          
                                          
                                             CC 7
                                          
                                          
                                             CC 8
                                          
                                          
                                             CC 9
                                          
                                          
                                             Evaluare generală (categoria 1, 2, 3 sau 4) [în conformitate cu definițiile din tabelul 2 din anexa I la Regulamentul de punere în aplicare (UE) 2015/378]
                                          
                                          
                                             Observații
                                          
                                       
                                              
                                          
                                          
                                              
                                          
                                          
                                              
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                              
                                          
                                          
                                              
                                          
                                       
                                              
                                          
                                          
                                              
                                          
                                          
                                              
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                             
                                                 (9)
                                             
                                          
                                          
                                              
                                          
                                          
                                              
                                          
                                       
                           
                              
                                 10.2.
                              
                              
                                 Rezultatele auditurilor cheltuielilor
                                 
                                             A
                                          
                                          
                                             B
                                          
                                          
                                             C
                                          
                                          
                                             D
                                          
                                          
                                             E
                                          
                                          
                                             F
                                          
                                          
                                             G
                                          
                                          
                                             H
                                          
                                          
                                             I
                                          
                                          
                                             J
                                          
                                          
                                              
                                          
                                       
                                             Fond/tipul plății (1)
                                          
                                          
                                             Cuantumul în EUR care corespunde populației sau subpopulației din «proiectul de conturi» din care a fost extras eșantionul (2)
                                          
                                          
                                             Eșantionul de audit (cuantum în EUR) (3)
                                          
                                          
                                             Eșantionul de audit (în % din populație) [D = C/B]
                                          
                                          
                                             Cuantumul în EUR al erorilor identificate de autoritatea de audit în eșantion (4)
                                          
                                          
                                             Rata de eroare % în eșantion
                                             [F = E/C] (4)
                                          
                                          
                                             Rata totală de eroare în populație (5)
                                          
                                          
                                             Total erori în populație (cuantum în EUR)
                                             [H = G * B]
                                          
                                          
                                             Corecții financiare
                                             (cuantum în EUR) aplicate de autoritatea responsabilă ca urmare a ratei totale de eroare (6)
                                          
                                          
                                             Rata totală a erorilor reziduale (7)
                                             [J = (H – I)/B]
                                          
                                          
                                             Observații
                                          
                                       
                                             Straturi (dacă este cazul) (1)
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                             Total (A)
                                          
                                          
                                             Total (B)
                                          
                                          
                                             Cuantum în EUR
                                          
                                          
                                             %
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                           
                              
                                 10.3.
                              
                              
                                 Rezultatele auditurilor privind cheltuielile suplimentare (8)
                                 
                                             K
                                          
                                          
                                             L
                                          
                                          
                                             M
                                          
                                          
                                             N
                                          
                                          
                                             O
                                          
                                          
                                              
                                          
                                       
                                             Descriere
                                          
                                          
                                             Fond/proiect/nr. de referință al plății
                                          
                                          
                                             Cheltuieli suplimentare care fac obiectul auditului (3)
                                          
                                          
                                             Cuantumul erorilor în cadrul cheltuielilor suplimentare care fac obiectul auditului (4)
                                          
                                          
                                             Corecții financiare aplicate de autoritatea responsabilă cheltuielilor suplimentare care fac obiectul auditului (6)
                                          
                                          
                                             Observații
                                          
                                       
                                             Cheltuieli legate de plățile intermediare sau plățile finale incluse în eșantionul aleatoriu/statistic
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                             Altele (de precizat) …
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                           
                                 (1)
                              
                              
                                 În cazul în care datele financiare – și anume populația care face obiectul auditului – sunt împărțite în straturi diferite (de exemplu, plăți în avans, plăți intermediare sau plăți finale, altele), informațiile trebuie defalcate pe straturi, după caz. Câte un rând pentru fiecare strat, iar parametrii straturilor trebuie să descriși în secțiunea 5 din raportul anual de control.
                              
                           
                                 (2)
                              
                              
                                 Coloana B se referă la populația care poate face obiectul auditului, și anume la «proiectul de conturi» care reprezintă toate plățile efectuate de autoritatea responsabilă în exercițiul financiar curent din care s-a extras eșantionul.
                              
                           
                                 (3)
                              
                              
                                 Dacă în eșantionul de audit extras din exercițiul financiar curent intră plăți intermediare și/sau plăți finale care compensează plăți în avans declarate în conturile exercițiilor financiare precedente, aceste plăți în avans vor intra în sfera auditului cheltuielilor pentru plățile intermediare și/sau plățile finale incluse în eșantion.
                                 Cu toate acestea, în scopul raportării, doar plățile intermediare sau plățile finale incluse în eșantionul extras din proiectul de conturi al exercițiului financiar curent se raportează în tabelul 10.2 (coloana C) și se iau în considerare pentru calcularea acoperirii auditului pentru exercițiul financiar curent (coloana D).
                                 
                                    «Cuantumul plăților în avans» compensate prin plăți intermediare și/sau finale și verificate în sfera auditurilor cheltuielilor se raportează în tabelul 10.3 coloana M. A se vedea, de asemenea, nota de subsol 8.
                                 
                              
                           
                                 (4)
                              
                              
                                 Autoritatea de audit raportează erorile identificate în eșantion (ca valori și ca procent din eșantion) înainte de aplicarea oricăror corecții financiare de către autoritatea responsabilă ca urmare a activității de audit efectuate de către autoritatea de audit.
                                 Pentru calcularea și raportarea cuantumului erorilor și a ratei de eroare în tabelul 10.2, în coloanele E și F, se ia în considerare numai cuantumul erorilor aferent plăților intermediare sau plăților finale auditate și extrase din proiectul de conturi al exercițiului financiar curent.
                                 
                                    Cuantumul erorilor detectate care au un impact asupra «cuantumului plăților în avans» compensate se raportează în tabelul 10.3 în coloana N.
                                 
                              
                           
                                 (5)
                              
                              
                                 
                                    Rata totală de eroare în populație este estimarea efectuată de către autoritatea de audit a ratei totale de eroare aferentă «proiectului de conturi» pentru exercițiul financiar curent. Rata totală de eroare se calculează înainte de aplicarea oricăror corecții financiare de către autoritatea responsabilă.
                                 Autoritatea de audit descrie metodologia utilizată pentru a estima rata totală de eroare, precum și calculele subiacente (inclusiv informațiile cu privire la stratificare, dacă este cazul) în secțiunea 5 din raportul anual de control. În principiu, rata totală de eroare este suma erorilor aleatorii proiectate și, dacă este cazul, a totalului erorilor sistemice din populație și a erorilor conjuncturale necorectate, împărțită la populație.
                              
                           
                                 (7)
                              
                              
                                 În coloana I se prezintă corecțiile financiare aplicate de către autoritatea responsabilă doar asupra populației care poate face obiectul auditului, și anume «proiectul de conturi» pentru exercițiul financiar curent din care s-a extras eșantionul.
                                 
                                    Corecțiile financiare referitoare la «cuantumul plăților în avans» compensate se raportează în tabelul 10.3 în coloana O.
                                 
                              
                           
                                 (8)
                              
                              
                                 În coloana J se prezintă rata erorilor reziduale din conturi după ce autoritatea responsabilă a aplicat corecțiile financiare doar pentru exercițiul financiar curent.
                                 
                                    Erorile necorectate aferente «cuantumului plăților în avans» compensate nu se includ în calculul ratei erorilor reziduale pentru conturile aferente exercițiului financiar curent.
                                 
                              
                           
                                 (9)
                              
                              
                                 În tabelul 10.3, autoritatea de audit trebuie să raporteze rezultatele auditurilor efectuate cu privire la alte elemente, în afara cuantumurilor incluse în eșantion și raportate în tabelul 10.2. În cazul în care autoritatea de audit consideră că este necesar să se realizeze audituri suplimentare (de exemplu, audituri bazate pe o analiză a riscurilor, audituri privind plățile cu valori negative sau egale cu zero), rezultatele acestor audituri suplimentare se prezintă, de asemenea, în tabelul 10.3.
                              
                           
               ”
            
               (1)  Conform definiției de la articolul 38 din Regulamentul (UE) nr. 514/2014.
            
               (2)  Parametrii de eșantionare includ unitatea de eșantionare, valoarea și dimensiunea populației, valoarea și dimensiunea eșantionului, acoperirea auditului (în EUR și procentul elementelor și sumelor care fac obiectul auditului) și criteriile de eșantionare. În cazul eșantionării statistice, se indică, de asemenea, pragul de semnificație, nivelul de încredere, rata de eroare preconizată și intervalul de eșantionare.
            
               (3)  Dacă se aplică eșantionarea nestatistică, autoritatea de audit indică măsurile luate pentru a asigura caracterul aleatoriu al eșantionului (și reprezentativitatea sa) și dimensiunea suficientă a eșantionului pentru a permite autorității de audit să estimeze eroarea totală a populației și să întocmească un aviz de audit valabil.
            
               (4)  De exemplu: eligibilitate, achiziții publice, ajutoare de stat.
            
               (5)  Erori aleatorii, sistemice sau conjuncturale.
            
               (6)  De exemplu, se pot aplica corecții financiare forfetare și/sau extrapolate în cazul în care există erori sistemice și/sau în cazul în care rata totală de eroare referitoare la proiectul de conturi este semnificativă.
            
               (7)  Coloana B din tabelul 10.2.
            
               (8)  Nivelul general de asigurare trebuie să corespundă uneia dintre cele patru categorii definite în Regulamentul de punere în aplicare (UE) 2017/646 al Comisiei: categoria 1 (Funcționează în mod corespunzător. Nu sunt necesare îmbunătățiri sau sunt necesare doar îmbunătățiri minore.); categoria 2 (Funcționează. Sunt necesare unele îmbunătățiri.); categoria 3 (Funcționează parțial. Sunt necesare îmbunătățiri substanțiale.) și categoria 4 (În esență, nu funcționează.)
            
               (9)  Categoria 1, 2, 3 sau 4, astfel cum sunt definite în tabelul 2 din anexa I la Regulamentul de punere în aplicare (UE) 2015/378.